stanford-oval/wikipedia huggingface dataset:
Boeing X-20 Dyna-Soar
Kehitystyö

24. lokakuuta 1957 Yhdysvaltain ilmavoimien tutkimus- ja kehitysosasto julkaisi ehdotuksensa ääntä nopeammasta liitorakettiasejärjestelmästä (Asejärjestelmä 464L): Dyna-Soar. Ilmavoimat uskoi, että yksi kone voitaisiin rakentaa hoitamaan sekä pommitus- että tiedustelutoimintaa, joten kaikki olemassa olleet suunnitelmat moottorilla toimivista liitokoneista yhdistettiin yhdeksi X-15-projektin seuraajaksi. Dyna-Soar-ohjelma suunniteltiin kolmivaiheiseksi: ensin rakennettaisiin tutkimuskone Dyna-Soar I, toisessa vaiheessa tiedustelukone Dyna-Soar II (aiemmin Brass Bell) ja kolmannessa vaiheessa strategisen pommituskyvyn omaava Dyno-Soar III (aiemmin RoBo). Ensimmäiset liitotestit Dyna-Soar I:llä suunniteltiin tehtävän vuoden 1963 aikana ja niitä seuraisivat moottoroidut lennot, joilla saavutettaisiin 18 machin nopeus tulevina vuosina. Robotisoidun liito-ohjuksen suunniteltiin olevan valmis vuoteen 1968 ja täysin toimintakykyisen asejärjestelmän omaavan Dyna-Soar III:n vuoteen 1974 mennessä.
Maaliskuussa 1958 Dyna-Soar-sopimus kilpailutettiin yhdeksän yhdysvaltalaisen ilmailuyrityksen kesken, ja näistä ehdotuksista keskityttiin Bellin ja Boeingin suunnitelmaan. Vaikka Bellillä oli kuuden vuoden etumatka tutkimus- ja tuotekehittelyssä, sopimus avaruuslentokoneesta tehtiin Boeingin kanssa kesällä 1959. Kilpailun aikana Boeing oli muuttanut omaa alkuperäistä suunnitelmaansa merkittävästi, minkä seurauksena se alkoi muistuttaa enemmän Bellin suunnitelmaa. Vuoden 1961 lopussa Titan III valittiin Dyna-Soarin laukaisussa käytettäväksi raketiksi ja Cape Canaveralin avaruustukikohta Floridassa sen laukaisupaikaksi. Huhtikuussa 1960 seitsemän astronauttia valittiin salaisesti Dyna-Soar-ohjelmaan. Heistä kaksi, Neil Armstrong ja Bill Dana, jättivät ohjelman kesällä 1962. Albert Crews liitettiin Dyna-Soar-ohjelmaan 19. syyskuuta 1963 ja kuuden muun Dyna-Soar-astronautin nimet julkaistiin. He olivat:
Neil Armstrong (NASA) 1960–1962
Albert H. Crews, Jr. (USAF) 1962–1963
Bill Dana (NASA) 1960–1962
Henry C. Gordon (USAF) 1960–1963
Pete Knight (USAF) 1960–1963
Russell L. Rogers (USAF) 1960–1963
Milt Thompson (NASA) 1960–1963
James W. Wood (USAF) 1960–1963
Vuoden 1962 loppuun mennessä Dyna-Soarille annettiin tunnus X-20. Dyna-Soar I:n kokeissa oli onnistuneesti testattu aluksen moottoreita ja Yhdysvaltain ilmavoimat oli pitänyt X-20:n julkistustilaisuuden Las Vegasissa.
Ongelmat

Tutkimustyöhön vaikuttaneiden rahoitusongelmien lisäksi Dyna-Soar-ohjelma kärsi kahdesta merkittävästä ongelmasta: aluksen kiertoradalle vievän raketin valitseminen ja selkeän päämäärän asettaminen ohjelmalle.
Useita eri malleja esitettiin Dyna-Soarin kantoraketeiksi. Alkuperäiset Yhdysvaltain ilmavoimien ehdotukset olivat LOX/JP-4-, fluori-ammoniakki-, fluori-hydraksiini- tai X-15:n käyttämä RMI-moottori. Pääurakoitsija Boeing suosi sen sijaan Atlas- ja Centaur-rakettien yhdistelmää, mutta lopulta ilmavoimat vaati sitä käyttämään kilpailutuksen hävinneen Martinin ehdottamaa Titan-kantorakettia, vaikka Titan I ei ollut tarpeeksi voimakas nostamaan viiden tonnin X-20:ä kiertoradalle. Titan II ja Titan III -kantoraketit pystyivät kuljettamaan Dyna-Soarin kiertoradalle, kuten myös Saturn C-1, joka myöhemmin nimettiin Saturn I:ksi. Kaikkiin näihin ehdotuksiin sisältyi eri rakettivaiheita. Lopulta kantoraketiksi valittiin Titan IIIC, mutta ongelmat laukaisujärjestelmän kanssa monimutkaistivat ja myöhästyttivät projektia.
Asejärjestelmä 464L:n kuvauksessa määritelty projektin alkuperäinen tarkoitus oli yhdistää ilmailututkimus ja asejärjestelmien kehittäminen. Moni kyseenalaisti, tulisiko Yhdysvaltain ilmavoimilla olla oma miehitetty avaruusohjelma, sillä miehitetyt avaruuslennot oli keskitetty NASA:n vastuulle. Ilmavoimat kuitenkin vetosi siihen, että toisin kuin NASA:n avaruusohjelmassa tuolloin, Dyna-Soar mahdollisti hallitun alastulon avaruudesta, mitä pidettiin ohjelman päätavoitteena. Tammikuun 19. päivänä vuonna 1963 puolustusministeri Robert McNamara määräsi ilmavoimia tutkimaan, olisiko Gemini vai Dyna-Soar-ohjelma parempi perusta avaruudesta käsin toimivalle asejärjestelmälle. Maaliskuussa 1963 puolustusministeri sai selvityksen ohjelmista ja totesi sen perusteella, että ilmavoimat oli keskittynyt liikaa hallittuun alastuloon avaruudesta ilman varsinaisia tavoitteita kiertoradalla tapahtuvaa lentoa koskien. Tämän lausunnon koettiin olevan päinvastainen verrattuna ministerin aikaisempaan suhtautumiseen ohjelmaa kohtaan. Dyna-Soar oli kallis ohjelma, jolla olisi kyetty miehitettyihin lentoihin aikaisintaan 1960-luvun puolivälissä. Johtuen hankkeen korkeasta hinnasta ja epävarmuudesta sen käyttötarkoituksesta ilmavoimien oli vaikea perustella ohjelman jatkamista, ja se lakkautettiinkin 10. joulukuuta 1963.
X-20-projektin lopettamispäivänä ilmavoimat ilmoitti aloittavansa uuden ohjelman miehitetyn kiertoradalla toimivan laboratorion rakentamiseksi, joka kumpusi Gemini-ohjelmasta, mutta tämäkin ohjelma lakkautettiin lopulta.
Baroness

| Baroness |
| --- | --- |
 Baroness sarjakuvassa vuonna 2009.
Luoja(t):  Larry Hama Herb Trimpe
Näyttelijä(t):  Morgan Lofting (1983–1990) Teryl Rothery (2003–2004) Amy Birnbaum (2005) Kayzie Rogers (2006) Grey DeLisle (2009) Sienna Miller (2009) Tatyana Yassukovich (2010–2011)
Ensi- esiintyminen:  G.I. Joe: A Real American Hero nro 1 (kesäkuu 1982)
Kustantaja:  Hasbro
Henkilötiedot
Koko nimi:  Anastasia Cisarovna
Ammatti:  tiedustelu-upseeri
Sukupuoli:  nainen
Kotipaikka:  ei tiedossa
Suhteet
Infobox OKVirheellinen NIMI-arvo: 
Baroness on Action Force -universumissa esiintyvä superrikollinen. Larry Haman ja Herb Trimpen luoma hahmo esiintyi ensimmäisen kerran vuonna 1982 G.I. Joe: A Real American Hero -sarjakuvalehden ensimmäisessä numerossa. Hasbro toi hahmon myöhemmin vuonna 1984 mukaan lelusarjaansa.
Hahmon tausta

Baroness palvelee Cobra organisaation tiedustelu-upseerina ja luutnanttina Cobra Commanderille. Hän oli rikkaan eurooppalaisen aristokraatti-pariskunnan lapsi, jolle hänen vanhempajnsa antoivat mitä hän vain tarvitsi. Kasvettuaan aikuiseksi Anastasia Cisarovna liittyi aluksi opiskelijoiden radikaaliryhmään ja siitä ääriliikkeisiin. Lopulta Cisarovna löysi itsensä terroristijärjestö Cobran riveistä, jossa hän sai koodinimekseen Baroness. Hän on Cobra Commanderin ja Destron ohella Cobran keulahahmo. Vaikka Baroness on kiinnostunut Destrosta, se ei estä häntä ajoittain juonittelemasta kahta johtajaa tappelemaan keskenään.
Televisiosarjat > A Real American Hero

Morgan Lofting ääninäytteli Baronessia vuoden 1983 G.I. Joe: A Real American Hero minisarjassa.
Baroness toimi useimmiten vakoojana. Hän asensi paikantajalaitteen, joka auttoi Cobra-järjestöä varastamaan armeijan satelliitin. Duke oli saada Baronessin kiinni, mutta joutui vahingossa Baronessin kanssa siirtymälaitteen kautta Cobran tukikohtaan. Sittemmin Baroness matkusti Venäjälle, jossa hän asensi paikantajalaitteen, jonka avulla Cobra teleportasi Venäjän armeijan ja tappoi heidän säteellä.
Televisiosarjat > Action Force

Morgan Lofting ääninäytteli Baronessia vuoden 1985 animaatiosarjassa Action Force.
Baroness esiintyi sarjassa ensimmäisen kerran neljännessä jaksossa, jossa hän sai Cobralta tehtäväkseen asentaa neljännen ja viimeisen jättiläiskuution paikalleen yhdessä Destron kanssa. Kadonneiden sielujen merialueella he suorittivat tehtävän onnistuneesti, mutta Joen joukot onnistuivat kuitenkin pysäyttämään pimeyden pyramidin koostumuksen ja Cobra Commander käski Destroa luomaan matalakorkeuksisen pimeyden pyramidin, jossa Baroness oli mukana seuraamassa tilannetta. Se kuitenkin tuhoutui Joen joukkojen onnistuessa tuhoamaan koko pyramidin lähteen. Baroness joutui lopulta naamioitumaan ja pakeni metrolla yhdessä Destron, Crimsonin kaksosten ja Cobra Commanderin kanssa.
Televisiosarjat > G.I. Joe: Sigma 6

Amy Birnbaum ja Kayzie Rogers ääninäyttelivät Baronessia G.I. Joe: Sigma 6:ssa vuosina 2005-2006. Sarjassa Baroness on lojaali Cobra Commanderille ja kykenee luomaan itsestään useita hologrammeja harhauttaakseen tai hämätäkseen vastustajiaan.
Televisiosarjat > G.I. Joe: Resolute

Grey DeLisle ääninäytteli Baronessia vuoden 2009 animaatiosarjassa G.I. Joe: Resolute.
Sarjassa Baronessilla on lyhyt rooli. Se pitää yhdessä Destron kanssa ryhmän tiedemiehiä panttivankina. Roadblock ja Gung-Ho hyökkäävät heidän piilopaikkaansa ja ampuvat Baronessia sekä Destroa sillä välin, kun Stalker pelastaa tiedemiehet maassa olevan luukun kautta. Lopulta Roadblock ja Gung-Ho vangitsevat kaksikon.
Elokuvat > G.I. Joe: Valor vs. Venom

Teryl Rothery ääninäytteli Baronessia vuoden 2004 tietokoneanimaatioelokuvassa G.I. Joe: Valor vs. Venom.
Baronessilla oli pienirooli. Hän onnistui elokuvan alussa tainnuttamaan kaasulla kenraali Hawkin, jonka Cobra Commander oli käskenyt sieppaamaan Destron kanssa. Sittemmin Baroness nähtiin lähinnä Destron rinnalla kuuntelemassa Cobra Commanderin käskyjä. Hän taisteli vielä elokuvan loppupuolella hetkellisesti Scarlettia vastaan.
Elokuvat > G.I. Joe: The Rise of Cobra

Baroness esiintyi vuoden 2009 elokuvassa G. I. Joe: The Rise of Cobra, jossa hahmoa näytteli Sienna Miller.
Elokuvassa Baronessin oikea nimi on Ana Lewis, joka oli Duken morsian. Duke jätti kuitenkin hänet tuntiessaan syyllisyyttä luvattuaan tuoda Lewisin veljen, Rexin elossa pois sotareissulta. Rexin oletettiin kuolleen, mutta hän oli selvinnyt pommi-iskusta ja sieppasi siskonsa. Rex piikitti siskoonsa nanohiukkasia, jonka myötä hänestä tuli yksi Cobran jäsenistä ja sai koodinimekseen Baroness. Hän meni naimisiin ranskalaisen tiedemiehen paroni Daniel DeCobrayn kanssa ja otti siviilinimekseen Anastascia DeCobrayn.
Sittemmin Baroness sai tehtäväkseen kaapata Yhdysvaltain armeijalta nanohiukkasydinkärkiä sisältäneen salkun, jota he olivat kuljettamassa turvaan. Baroness iski joukkoineen armeijan kimppuun, mutta ei saanut salkkua heti haltuunsa G.I. Joe joukkojen saapuessa paikalle pelastamaan salkun joutumasta vääriin käsiin. Myöhemmin he tekevät uuden hyökkäyksen, tällä kertaa Joen päämajaan, jossa Baroness joutuu tappelemaan Scarlettia vastaan saadakseen salkun haltuunsa. Cobran organisaatio päättää käyttää hyväkseen Baronessin aviomiestä, jonka Storm Shadow ja Baroness pakottavat aktivoimaan nanohiukkasydinkärjet. Lopulta Baroness antaa merkin, jonka myötä Storm Shadow tappaa DeCobrayn. He suuntaavat kohti Pariisin keskustaa, jossa he aikovat tuhota Eiffelin tornin. G.I. Joen erikoisjoukot yrittävät estää heitä, mutta onnistuvat puolittain estämään pahemmilta tuhoilta, kun Duke onnistuu sammuttamaan nanohiukkasten toiminnan hypättyään Storm Shadown ja Baronessin kanssa helikopteriin, jossa hän painaa Baronessilla olevaa katkaisijaa. Kaksikko vie kuitenkin Duken Cobran päämajaan, jossa he yrittävät aivopestä hänet piikittämällä nanohiukkasia Duken päähän. Baronessin pää selkoaa nanohiukkasten vaikutuksesta ja pelastaa Duken. Hän päättää samalla auttaa tuhoamaan Cobran ja he saavat kiinni Destron ja vastikään Cobra Commanderiksi julistautuneen Rexin. Baroness joutuu kuitenkin lopuksi viettämään aikaansa eristyksessä, jotta kaikki hänen kehonsa sisällä olevat nanohiukkaset saadaan turvallisesti pois.
Videopelit

Baroness on pelattavana hahmona elokuvaan perustuvassa videopelissä G.I. Joe: The Rise of Cobra.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1983–1990 | Morgan Lofting | A Real American Hero The Revenge of Cobra Action Force A Real American Hero | Action Force: The Movie |  |
| 2003–2004 | Teryl Rothery |  | G.I. Joe: Spy Troops G.I. Joe: Valor vs. Venom |  |
| 2005 | Amy Birnbaum | G.I. Joe: Sigma 6 |  |  |
| 2006 | Kayzie Rogers | G.I. Joe: Sigma 6 |  |  |
| 2009 | Grey DeLisle | G.I. Joe: Resolute |  | G.I. Joe: The Rise of Cobra |
| 2009 | Sienna Miller |  | G.I. Joe: The Rise of Cobra |  |
| 2010–2011 | Tatyana Yassukovich | G.I. Joe: Renegades |  |  |
Castiel

| Castiel |
| --- | --- |
Luoja(t):  Eric Kripke
Näyttelijä(t):  Misha Collins Sydney Imbeau Jessa Danielson
Kesto:  Supernaturalin tuotantokaudet 4–15
Ensi- esiintyminen:  Kausi 4: ”Herännyt Lasarus” (Lazarus Rising)
Henkilötiedot
Kotipaikka:  Taivas
Suhteet
Sisarukset:  kaikki enkelit
Tutut:  Dean Winchester Sam Winchester Bobby Singer
Infobox OKVirheellinen NIMI-arvo: 
Castiel on kuvitteellinen enkeli CW:n televisiosarjassa Supernatural. Häntä kutsutaan usein lempinimellä ”Cas”. Hahmoa näyttelee Misha Collins.
Castiel tuo sarjan neljännen tuotantokauden alussa Dean Winchesterin sielun takaisin helvetistä, minkä jälkeen hän auttaa Deania ja tämän veljeä Samia taistelemaan lukuisia demoneita ja pahoja enkeleitä vastaan. Aluksi Castiel on täysin Taivaalle omistautunut ja melko tunteeton luonteeltaan, mutta jatkuva kanssakäyminen Deanin ja Samin kanssa sekä paljastus hänen enkelisisarustensa valehtelusta muuttavat hänet vähitellen inhimmillisemmäksi. Inhimillisyytensä ansiosta Castielille on kehittynyt vapaa tahto.
Koska Castiel ei enkelinä voi ilmestyä kuolevaisille ilman että nämä sokeutuvat, hän käyttää ihmisten kanssa oleskellessaan Jimmy Novak -nimisen miehen ruumista tämän suostumuksella (sekä lyhyesti myös tämän tyttären, Clairen).
Aiheesta muualla

Castiel Supernatural-wikissä (englanniksi)
Blero

Blero, oik. Blerim Muharremi, on R&B-laulaja ja tanssija. Etniseltä taustaltaan hän on Kosovon albaani.
Bleron läpimurto tapahtui vuonna 2005 singleillä Kthehu ti  ("palaa takaisin") ja Papritur ("Odottamatta"). Albumi Blero vuodelta 2006 on ollut Blero toistaiseksi suurin menestys. Eräs hänen suosittu laulunsa on "Can't you see". Hän kihlautui 27. heinäkuuta 2009 näyttelijä Teuta Krasniqin kanssa.
Bill Owen

| Bill Owen |
| --- | --- |

Henkilötiedot
Koko nimi:  William John Owen Rowbotham
Syntynyt: 14. maaliskuuta 1914 Acton, Lontoo, Yhdistynyt kuningaskunta
Kuollut: 12. heinäkuuta 1999 (85 vuotta) Westminster, Lontoo, Yhdistynyt kuningaskunta
Ammatti:  näyttelijä, lauluntekijä
Puoliso:  Edith Stevenson (1947–64) Kathleen O'Donoghue (1977–99)
Lapset:  1
Näyttelijä
Aktiivisena:  1941–1999
Merkittävät roolit:  Compo Simmonite (Vielä virtaa)
Aiheesta muualla
IMDb 
Elonet
Bill Owen (14. maaliskuuta 1914 Acton, Lontoo – 12. heinäkuuta 1999 Westminster, Lontoo), oikealta nimeltään William John Owen Rowbotham, oli englantilainen näyttelijä ja lauluntekijä, joka tunnetaan parhaiten Compo Simmoniten roolista tv-komediassa Vielä virtaa.
Nuoruus ja ura

Owen syntyi Actonissa, Lontoossa vuonna 1914. Nuoruudessaan hän lauloi ja soitti rumpuja yökerhoissa. Owen teki ensiesiintymisensä näyttämöllä repertoaariteatterissa Cambridgessa 19-vuotiaana. Vuonna 1939 Owen liittyi Unity Theatre Companyyn, jossa hän tuotti ja kirjoitti näytelmiä seuraavan 13 vuoden ajan, tullen lopulta taiteelliseksi johtajaksi. Toisen maailmansodan aikaan Owen palveli huoltojoukoissa, jossa hän sai luutnantin arvon. Owen kuitenkin haavoittui räjähdyksessä harjoituksien aikana ja palasi näyttelijän töihin.
Owen teki ensimmäisen elokuvaesiintymisensä vuonna 1945 lyhytelokuvassa Song of the People. Pian tämän jälkeen hän otti taiteilijanimen Bill Owen. Owen esiintyi muun muassa Carry On -komediaelokuvasarjassa ja teki ensiesiintymisensä Broadwaylla vuonna 1950. 1960-luvulla Owen työskenteli lauluntekijänä, sanoittaen muun muassa kappaleen Marianne Cliff Richardille vuonna 1968.
Pitkästä urastaan huolimatta Owen tuli tunnetuksi vasta Vielä virtaa -sarjan Compo Simmoniten roolista. Owen aloitti roolissa vuonna 1973 ja näytteli Compoa kuolemaansa asti. Owenin kuoltua myös hänen roolihahmonsa kuoli. Compon ja Owenin kuoltua Compon poika Tom Simmonite, jota näytteli Owenin poika Tom Owen, jatkoi sarjaa.
Yksityiselämä

Owen oli naimisissa Edith Stevensonin kanssa vuodesta 1947 vuoteen 1964. Pariskunnalla on yksi poika, näyttelijä Tom Owen (1949–2022). Erottuaan Stevensonista Owen avioutui Kathleen O'Donoghuen kanssa vuonna 1977. Avioliitto kesti Owenin kuolemaan saakka. Owen oli aktiivinen Työväenpuolueen kannattaja. Hänet nimettiin brittiläisen imperiumin ritarikuntaan vuonna 1976.
Owen kuoli haimasyöpään 85-vuotiaana 12. heinäkuuta 1999. Hänet on haudattu Upperthongissa sijaitsevan St Johnin kirkon hautausmaalle, lähelle Holmfirthin kylää, jossa Vielä virtaa -sarja kuvattiin.
C-52

CX-52 salauslaite.
C-52 ja CX-52 oli Crypto AGn valmistama salauslaite. Laitteita alettiin valmistaa 1951. Laite oli C-38/M-209 salauslaitteen seuraaja. C-52:n koko on 8 1/2 × 5 3/8 × 4 3/8 tuumaa. Laite on mekaaninen, mutta liittämällä siihen sähköisen näppäimistön (B-52) siitä tulee sähkökäyttöinen.
C-52 ja CX-52 olivat muokattavia salauslaitteita, joista saattoi tehdy yksilöllisiä, ja niitä on olemassa monenlaisia versioita ja malleja. On esitetty epäilyjä, että CX-52-salauslaitteen salaus olisi murrettu Tšekkoslovakiassa ja Puolassa kylmän sodan aikana.
Sen kehittäjä oli Boris Hagelin.
Aiheesta muualla

Technical details of the C-52 and CX-52 Encryption principle and machine variations, by Dirk Rijmenants
Dirk Rijmenants' Hagelin BC-52 Simulator
Jerry Proc's page on the CX-52 — also covers the B-52 keyboard unit.
Jerry Proc's page on the Hell 54 — a licensed copy of the C-52 by Hell
CX-52-related Stasi files
C-Murder

Corey Miller (s. 9. maaliskuuta 1971, New Orleans, Louisiana), tunnetaan paremmin nimellä C-Murder, on yhdysvaltalainen rap- ja hip hop -artisti. Hän on myös hip hop -artistien Master P:n nuorempi veli sekä Romeon setä. C-Murder on julkaissut kahdeksan eri albumia, joista ensimmäinen Life or Death julkaistiin vuonna 1998. C-Murderin ehkä tunnetuin kappale on Down for my Niggas, jonka hän esitti Snoop Doggin ja Magicin kanssa. C-Murder on myös näytellyt muutamissa elokuvissa, useimmiten veljensä Master P:n kanssa.[lähde? ]
Murhaoikeudenkäynti

Vuonna 2002 Corey Miller pahoinpiteli ja ampui 16-vuotiaan Steve Thomasin kuoliaaksi louisianalaisella yökerholla. Henkirikoksen aikoihin Miller seurusteli Monica -nimisen R&B -laulajan kanssa. Miller tuomittiin syyskuussa 2003 toisen asteen murhasta, mutta hänelle määrättiin uusi oikeudenkäynti myöhemmin, kun selvisi, että osalla Thomasin tapon todistajista oli rikostaustaa. Miller määrättiin kotiarestiin oikeudenkäynnin ajaksi ja odottaessaan oikeudenkäyntiä hän rikkoi kotiarestinsa sääntöjä. Siitä huolimatta Milleriä ei sijoitettu vankilaan vaan hänen annetaan pysyä kotiarestissa.[lähde? ]
Oikeudenkäynneissä Corey Miller todettiin ensin syylliseksi murhanyritykseen ja sen jälkeen, jälleen, toisen asteen murhaan. Miller tuomittiin 14. elokuuta 2009 murhanyrityksestä 10 vuodeksi vankeuteen sekä toisen asteen murhasta elinkautiseen vankeuteen ilman mahdollisuutta ehdonalaiseen, mikä on Louisianan osavaltiossa pakollinen rangaistus kyseisestä rikoksesta.[lähde? ]
Corey Miller suorittaa rangaistustaan ja luultavasti viettää koko loppuelämänsä Louisianan osavaltion vankilassa, Angolassa.[lähde? ]
Celebesinvuorirastas

| Celebesinvuorirastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Geomalia
Laji::  heinrichi
Kaksiosainen nimi
 Geomalia heinrichi  Stresemann, 1931 
Katso myös
   Celebesinvuorirastas Wikispeciesissä   Celebesinvuorirastas Commonsissa 
Infobox OKNimi-testi OKIUCN-testi OK: 
Celebesinvuorirastas (Geomalia heinrichi) on rastaiden heimoon kuuluva varpuslintu. Se on sukunsa ainoa laji.
Levinneisyys

Celebesinvuorirastasta tavataan kotoperäisenä Sulawesin saarella Indonesiassa. Laji esiintyy erityisesti vaikeakulkuisissa vuoristometsissä. Se on myös varsin huomaamaton, eikä sen yksilömäärästä ole kunnollisia arivoita. Kansainvälisen luonnonsuojeluliiton vuoden 2023 uhanalaisuusluokituksessa celebesinvuorirastasta pidetään elinvoimaisena, ja sen mukaan sen kanta on vakaa. Lajiin ei kohdistu edes suoranaisia uhkia, sillä levinneisyysalueen metsiin ei kohdistu suurta painetta.
Blender

Blender voi tarkoittaa ainakin seuraavia asioita:
Blender, baarimestarin väline
Blender, avoin 3D-mallinnusohjelmisto
Blender, kunta Ala-Saksissa, Saksassa
Blender, Yhdysvalloissa 2001–2009 ilmestynyt musiikki- ja kulttuurilehti
Blender, Collective Soul -yhtyeen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blender”, voi hakea sivunnimihaulla, laajalla sivunnimihaulla tai tekstihaulla.
CLG Chontae Bhaile Átha Cliath

Finaaliottelussa 2013 Dublin sinisissä ja Tyronen joukkue valkoisissa
CLG Chontae Bhaile Átha Cliath (engl. GAA Dublin) on Irlannin mestaruuksista gaelilaisessa jalkapallossa Dublinin kreivikunnan vastaava organisaatio. Miesten joukkue pyrkii voittamaan Sam Maguire Cupin ja naisten joukkue Brendan Martin Cupin. Organisaation vastuulla ovat myös miesten hurling ja naisten camogie. Miesten jalkapallojoukkue on onnistunut voittamaan mestaruuden yleisirlantilaisen mestaruuden kahdeksan kertaa, enempään on pystynyt vain Kerryn joukkue. Joukkueen kotistadion on Croke Park Dublinin keskustassa, ja sinne mahtuu 82 300 katsojaa.
Hurlingjoukkueen tavoitteena on Liam MacCarthy Cup ja camogiejoukkueen päämääränä O'Duffy Cup.
Käännös suomeksi
Celebrate!

| Celebrate! Kool & the Gang |
| --- | --- | --- |

Studioalbumin tiedot
 Julkaistu: 29. syyskuuta 1980
 Tuottaja(t): Kool & the Gang, Eumir Deodato
 Tyylilaji: post-disco, funk
 Kesto: 35.18
 Levy-yhtiö: De-Lite Records
Kool & the Gangin muut julkaisut
| Ladies’ Night 1979 | Celebrate! 1980 | Something Special 1981 |
Celebrate! on Kool & the Gang -yhtyeen vuonna 1980 julkaistu studioalbumi, joka nousi Yhdysvaltain Billboard 200 -listan kymmenenneksi sekä R&B-listan toiseksi. Albumilla on yhtyeen kuuluisa kappale ”Celebration”.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Celebration | Ronald Bell, Kool & the Gang | 4.58 |  |  |  |  |  |  |
| 2. | Jones vs. Jones | George Brown, Kool & the Gang | 4.18 |  |  |  |  |  |  |
| 3. | Take It to the Top | Bell, Kool & the Gang | 4.19 |  |  |  |  |  |  |
| 4. | Morning Star | Robert Mickens, Kool & the Gang | 3.46 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 5. | Love Festival | Charles Smith, Kool & the Gang | 5.16 |  |  |  |  |  |  |
| 6. | Just Friends | Bell, Kool & the Gang | 4.23 |  |  |  |  |  |  |
| 7. | Night People | Bell, Kool & the Gang | 3.47 |  |  |  |  |  |  |
| 8. | Love Affair | Brown, Kool & the Gang | 4.21 |  |  |  |  |  |  |
CIWS

CIWS (Close-in weapon system) on tyypillisesti laivoissa käytetty pisteilmatorjuntajärjestelmä, jota käytetään tyypillisesti ohjustentorjuntaan.
CIWS integroi tutkia ja muita sensoreita, tähtäyselektroniikkaa ja suuren tulinopeuden konetykin pyörivään torniin.
Phalanx CIWS
Goalkeeper CIWS
AK-230
Baazigar

| Baazigar |
| --- | --- |

Ohjaaja:  Abbas-Mustan
Käsikirjoittaja:  Robin Bhatt Akash Khurana Javed Siddiqui
Tuottaja:  Ganesh Jain
Säveltäjä:  Anu Malik
Kuvaaja:  Thomas A. Xavier
Leikkaaja:  Hussain A. Burmawala
Pääosat:  Shah Rukh Khan Kajol Shilpa Shetty
Valmistustiedot
Valmistusmaa:  Intia
Tuotantoyhtiö:  United Seven Creations Venus Records & Tapes
Levittäjä:  Eros International Netflix
Ensi-ilta:  12. marraskuuta 1993
Kesto:  182 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Baazigar (suomeksi ”Peluri”) on vuonna 1993 ensi-iltansa saanut intialainen hindinkielinen jännityselokuva, jonka on ohjannut Abbas-Mustan. Pääosia näyttelivät Shah Rukh Khan, Kajol ja Shilpa Shetty. Elokuva oli aikanaan hyvin suosittu ja se voitti neljä Filmfare Awards -palkintoa, mukaan lukien parhaasta miespääosasta.